ΓΡΑΠΤΗ ΕΡΩΤΗΣΗ E-1190/01

υποβολή: Luis Berenguer Fuster (PSE) προς την Επιτροπή

(19 Απριλίου 2001)

Θέμα: Ευρωπαϊκό Κοινωνικό Ταμείο και Αυτόνομη Διοικητική Περιφέρεια της Βαλένθια

Στην περιοχή της Βαλένθια κυκλοφόρησαν αυτή την εβδομάδα αλληλοσυγκρουόμενες ειδήσεις όσον αφορά τη διαχείριση των επιδοτήσεων που χορηγεί η τοπική κυβέρνηση της Αυτόνομης Διοικητικής Περιφέρειας της Βαλένθια για την πραγματοποίηση σεμιναρίων επαγγελματικής κατάρτισης στα εγκεκριμένα συνεργαζόμενα κέντρα, με πόρους του Ευρωπαϊκού Κοινωνικού Ταμείου.

Από τη μία πλευρά, στη διάρκεια του οικονομικού έτους 2000, η τοπική κυβέρνηση ήτανποχρεωμένη να επιστρέψει στο ΕΚΤ ποσόν 687 εκατομμυρίων πεσετών και, ταυτόχρονα, πολλοί από τους συνεργαζόμενους φορείς και επιχειρήσεις αναγκάσθηκαν να ακυρώσουν προγραμματισμένα μαθήματα διότι οι περιφερειακές αρχές δεν ήταν σε θέση να παρακολουθήσουν τα προγράμματα αυτά και να ασκήσουν τον τεχνικό έλεγχο των σεμιναρίων.

Από την άλλη πλευρά, ο τοπικός τύπος αναφέρεται στην περίπτωση ενός πρώην Γενικού Διευθυντή Απασχόλησης στην περιφερειακή κυβέρνηση (την περίοδο 1995-1996), του κ. Jos Linfante Vidal, ο οποίος είχε ασχοληθεί επαγγελματικά με τις δραστηριότητες κατάρτισης ήδη πριν τη θητεία του στη θέση αυτή, και του οποίου η μοναδική επαγγελματική δραστηριότητα σήμερα είναι οι επιχειρήσεις του τομέα της εκπαίδευσης, με κύρια δραστηριότητα τη συνεργασία σε προγράμματα συγχρηματοδοτούμενα από το ΕΚΤ. Οι επιχειρήσεις αυτές προσφέρουν από συμβουλευτικέςπηρεσίες για τη διαχείριση προγραμμάτων επαγγελματικής κατάρτισης μέχρι τη διδασκαλία, για παράδειγμα, σε μαθήματα για τη διάδοση των νέων τεχνολογιών της πληροφορίας και της επικοινωνίας. Φαίνεται να πρόκειται για μια ελάχιστα καθαρήπόθεση, με ορισμένα από τα φροντιστήρια του προαναφερθέντος κυρίου να έχουν διπλασιάσει τα έσοδά τους από το 1995.

Τέλος,ποβληθηκε στο περιφερειακό κοινοβούλιο η ερώτηση ποιές επιχειρήσεις και δημόσιοι οργανισμοί εισέπραξαν επιχορηγήσεις, ποιά ποσά εισέπραξαν και ποιός ήταν ο αριθμός των σπουδαστών που συμμετείχαν, καθώς και ποιός ήταν στη συνέχεια ο βαθμός ένταξης των σπουδαστών στην αγορά εργασίας, χωρίς μέχρι στιγμής να δοθεί καμία απάντηση.

Γνωρίζει η Επιτροπή τα ανωτέρω; Σε ποιό βαθμό αφορούν τους επωφελουμένους από το ΕΚΤ;

Ποιά είναι η συνεργασία της Επιτροπής με τα κράτη μέλη για την επίτευξη των σκοπών που σχετίζονται με μια περιφέρεια του Στόχου 1, σύμφωνα με τους ισχύοντες κανονισμούς;

Προτίθεται η Επιτροπή να αναλάβει κάποια πρωτοβουλία όσον αφορά τη διαχείριση των κονδυλίων αυτών στην Αυτόνομη Διοικητική Περιφέρεια της Βαλένθια;

Απάντηση της κ. Διαμαντοπούλου εξ ονόματος της Επιτροπής

(29 Ιουνίου 2001)

Όσον αφορά τις διάφορες ειδήσεις από τη Βαλένθια (το περιφερειακό κοινοβούλιο, τον τύπο), η Επιτροπή δεν διαθέτει, σε αυτό το στάδιο, τις αναγκαίες πληροφορίες για να μπορέσει να διαμορφώσει άποψη και να λάβει μέτρα εάν χρειάζεται. Προς τούτο, επικοινώνησε αμέσως με τις ισπανικές αρχές για να ζητήσει απαντήσεις στα ερωτήματα που θέτουν ο τύπος και το περιφερειακό κοινοβούλιο. Μόλις λάβει αυτές τις πληροφορίες, θα πληροφορήσει σχετικά τον αξιότιμο βουλευτή και θα τον ενημερώσει για τον τρόπο που αναλύει την κατάσταση.

Όσον αφορά τη συνεργασία της Επιτροπής και των κρατών μελών, ο κανονισμός (ΕΚ) αριθ. 1260/1999(1) του Συμβουλίου επιβάλλει, στο άρθρο 8, την εφαρμογή της αρχής της επικουρικότητας δυνάμει της οποίας η εφαρμογή των παρεμβάσεων εμπίπτει στην αρμοδιότητα των κρατών μελών στο κατάλληλο εδαφικό επίπεδο.

Εξ άλλου, ο ίδιος κανονισμός προβλέπει τους μηχανισμούς μέσω των οποίων η Επιτροπή συμμετέχει στην εφαρμογή των εν λόγω παρεμβάσεων, ιδίως τις δημοσιονομικές διαδικασίες, τους όρους πληρωμής στα κράτη μέλη και συμμετοχής της Ευρωπαϊκής Επιτροπής στις επιτροπές παρακολούθησης των επιχειρησιακών προγραμμάτων. Επίσης, εκδόθηκαν κανονισμοί της Επιτροπής που θεσπίζουν κανόνες και διαδικασίες για την εφαρμογή, τη διαχείριση και τον έλεγχο των παρεμβάσεων (κανονισμός (ΕΚ) αριθ. 438/2001(2)), καθώς και τηνποχρέωση κοινοποίησης των περιπτώσεων παρατυπιών και απάτης στην Επιτροπή (κανονισμός (ΕΚ) αριθ. 1681/94(3)).

Στη συγκεκριμένη περίπτωση της Αυτόνομης Διοικητικής Περιφέρειας της Βαλένθια, το επιχειρησιακό πρόγραμμα που αντιστοιχεί στην περίοδο 1994-1999 (Programa Operativo de la Comunidad Autnoma Valenciana) δεν έχει περατωθεί ακόμη, διότι η Ευρωπαϊκή Επιτροπή αναμένει την αίτηση για τοπόλοιπο, την τελική έκθεση και την πιστοποίηση που πρέπει ναποβάλουν οι εθνικοί διαχειριστικοί φορείς σύμφωνα με τον κανονισμό (ΕΚ) αριθ. 2064/97(4). Η προθεσμία, εντός της οποίας οι ισπανικές αρχές οφείλουν να αποστείλουν όλα τα απαιτούμενα έγγραφα στην Επιτροπή, λήγει στις 30 Ιουνίου 2002.

Όσον αφορά το επιχειρησιακό πρόγραμμα της περιόδου 2000-2006 (Programa Operativo Integrado de la Comunidad Autnoma Valenciana), η πρώτη επιτροπή παρακολούθησης θα συνέλθει εντός του Ιουνίου στη Βαλένθια. Κατά τη συνεδρίαση της επιτροπής αυτής, οι ισπανικές αρχές πρέπει να παρουσιάσουν την κατάσταση εφαρμογής της παρέμβασης. Εξ άλλου, η Ευρωπαϊκή Επιτροπή πρέπει να λάβει πολύ σύντομα την πρώτη ετήσια έκθεση της παρούσας περιόδου που διευκρινίζει την κατάσταση σχετικά με την εκτέλεση και τη διαχείριση του εν λόγω επιχειρησιακού προγράμματος.

(1) Κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία ΕΕ L 161 της 26.6.1999.

(2) Κανονισμός (ΕΚ) αριθ. 438/2001 της Επιτροπής, της 2ας Μαρτίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά τα συστήματα διαχείρισης και ελέγχου των παρεμβάσεων των διαρθρωτικών Ταμείων ΕΕ L 63 της 3.3.2001.

(3) Κανονισμός (ΕΚ) αριθ. 1681/94 της Επιτροπής, της 11ης Ιουλίου 1994, για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφόρησης στον τομέα αυτόν ΕΕ L 178 της 12.7.1994.

(4) Κανονισμός (ΕΚ) αριθ. 2064/97 της Επιτροπής, της 15ης Οκτωβρίου 1997, για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά το δημοσιονομικό έλεγχο των δράσεων που συγχρηματοδοτούνται από τα διαρθρωτικά ταμεία ο οποίος διενεργείται από τα κράτη μέλη ΕΕ L 290 της 23.10.1997.